**OROSZI KÖZSÉG ÖNKORMÁNYZATA KÉPVISELŐ-TESTÜLETÉNEK**

**15/2015. (XII.22.) önkormányzati rendelete**

a települési támogatásról és a személyes gondoskodást nyújtó ellátások

 helyi szabályozásáról szóló 3/2015.(II.27.) önkormányzati rendelet módosításáról

Oroszi Község Önkormányzatának Képviselő-testülete a szociális igazgatásról és a szociális ellátásokról szóló 1993. évi III. törvény 132. § (4) bekezdés d) és g) pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

1. § A települési támogatásról és a személyes gondoskodást nyújtó ellátások helyi szabályozásáról szóló 3/2015.(II.27.) önkormányzati rendelet 12-14. §-a helyébe a következő rendelkezések lépnek:

„12. § (1) Az Önkormányzat személyes gondoskodást nyújtó szociális alapszolgáltatás keretében biztosítja

a) az étkeztetést,

b) a házi segítségnyújtást.

(2) Az Önkormányzat az (1) bekezdés a) pontjában meghatározott ellátásról egyéb főzőhely keretében, vásárolt kész ebéd biztosításával gondoskodik.

(3) Az Önkormányzat az (1) bekezdés b) pontjában meghatározott ellátást a Somló-környéki Feladatellátó Intézmény (a továbbiakban: intézmény) keretében biztosítja.

13. § (1) Az Önkormányzat az Szt.-ben foglaltak alapján szociális étkeztetés keretében legalább napi egyszeri meleg ételt biztosít azoknak a szociálisan rászorultaknak, akik azt önmaguk, illetve eltartottjaik részére tartósan vagy átmeneti jelleggel nem képesek biztosítani.

(2) Az Önkormányzat térítésmentesen biztosítja az ebéd kiszállítását az igénylő lakására.

(3) Szociálisan rászorultnak kell tekintetni azt a személyt, akinek életkora elérte vagy meghaladja a 65. évet és egészségi állapota, fogyatékossága, pszichiátriai betegsége, szenvedélybetegsége vagy hajléktalansága miatt étkezéséről nem képes más módon gondoskodni.

(4) Szociálisan rászorultnak kell tekinteni azt is, aki a (3) bekezdésben foglalt életkort nem érte el, de a háziorvos által kiállított igazolás alapján megállapítható, hogy önmaga, illetve eltartottjai részére tartósan vagy átmeneti jelleggel nem képes biztosítani a legalább napi egyszeri meleg étkezést egészségi állapota, fogyatékossága, pszichiátriai betegsége vagy szenvedélybetegsége alapján.

(5) A szociális rászorultság feltételeinek fennállását háziorvosi igazolással, javaslattal, személyazonosító igazolvánnyal, vagy lakcímigazolvánnyal kell igazolni.

(6) Nem részesülhet szociális étkeztetésben aki:

a) után ápolási díjat állapítottak meg,

b) ápolási díjban részesül,

c) érvényes tartási, öröklési vagy életjáradéki szerződéssel rendelkezik.

(7) Az étkeztetés iránti kérelem benyújtásának helye a Devecseri Közös Önkormányzati Hivatal Noszlopi Kirendeltség (Noszlop, Dózsa Gy. u. 45.).

(8) Az étkeztetés intézményi térítési díjának mértékét az Önkormányzat évente külön rendeletben határozza meg.

(9) Étkeztetés esetén az ellátásban részesülővel a polgármester köt megállapodást.

(10) Az étkeztetésért személyi térítési díjat kell fizetni.

(11) A személyi térítési díjat az intézményi térítési díjról szóló helyi rendeletre figyelemmel, az Szt., valamint a végrehajtására kiadott rendeletekben foglaltak szerint kell megállapítani és felülvizsgálni.

(12) A személyi térítési díjat az ellátást igénybe vevő jogosult, vagy a jogosult tartására, gondozására köteles és képes személy köteles egy összegben, készpénzben megfizetni havonta utólag, a tárgyhónapot követő hónap 10. napjáig.

(13) Az új személyi térítési díjat a felülvizsgálatot követő hónap 1. napjától kell megfizetni.

(14) Az intézményi térítési díj összegéről a lakosságot tájékoztatni kell.

14. § Az Önkormányzat az Szt. 63. § (9) bekezdésében meghatározott személyeknek biztosítja a házi segítségnyújtást az intézményen keresztül. A házi segítségnyújtás módját, formáját, gyakoriságát, személyi térítési díját az intézmény határozza meg az Szt., valamint a végrehajtására kiadott kormányrendeletekben, miniszteri rendeletekben és önkormányzati rendeletben foglaltakra figyelemmel.”

2. § (1) Ez a rendelet 2016. január 1. napján lép hatályba.

(2) Hatályát veszti a rendelet 15-18. §-a.

 **Dániel Ferenc Bendes István**

 polgármester jegyző